Ikääntyneeltä naiselta varastettiin Helsingin rautatieasemalla lompakko viime lauantaina. Tekijöiksi epäillään kolmea ulkomaalaista miestä.

Nainen oli ostamassa junalippua rautatieaseman lippuautomaatista, kun ilmeisesti samaan aikaan häneltä oli urkittu kortin tunnusluku.

Nainen laittoi lompakon laukkuunsa, mutta huomasi sen myöhemmin kadonneen. Hieman myöhemmin naisen tili oli nostettu tyhjäksi.

Tapausta tutkitaan rikosnimikkeillä varkaus ja maksuvälinepetos.

Poliisi pyytää kuvan epäiltyjen tunnistusta sekä tietoa heidän mahdollisista liikkeistään. Vihjeet pyydetään soittamaan virka-aikana numeroon 0295 475 568 tai virka-ajan ulkopuolella numeroon 0295 417 915. Vinkkejä voi lähettää myös sähköpostitse osoitteeseen Tämä sähköpostiosoite on suojattu spamboteilta. Tarvitset JavaScript-tuen nähdäksesi sen. .

- Rautatieasemalla on sattunut aiemminkin tämäntyylisiä rikoksia. Toisin sanoen matkalippua ostavan tunnusluku on siis urkittu, ja rosvot ovat lähteneet seuraamaan uhria. Vorot ovat myöhemmin vieneet harhauttamalla uhrin lompakon. Nyt viime aikoina yleinen tekotapa on ollut sellainen, että uhri on autettu esimerkiksi raitiovaunuun tai junaan ja samalla on viety uhrin lompakko, kertoo rikoskomisario Petri Juvonen Helsingin poliisilaitokselta.

- Tunnusluku kannattaa aina suojata toisella kädellä, etteivät mahdolliset lompakkovarkaat näe tunnuslukua. Varsinkin nyt lähestyvään pikkujouluaikaan kannattaa olla erityisen varovainen, muistuttaa Juvonen.